cyanic-selkie/wikianc huggingface dataset:
আবরুৎসো
আবরুৎসো (Abruzzo) বা আবরুৎসি (Abruzzi) দক্ষিণ ইউরোপের রাষ্ট্র ইতালির দক্ষিণ-মধ্যভাগে অবস্থিত একটি প্রশাসনিক অঞ্চল। এর রাজধানীর নাম লাকিলা। অঞ্চলটির ভৌগোলিক আয়তন ১০৭৬৩ বর্গকিলোমিটার। এখানে প্রায় ১২ লক্ষ অধিবাসী বাস করে (২০০৭)। প্রশাসনিকভাবে আবরুৎসো অঞ্চলটি চারটি প্রদেশ নিয়ে গঠিত - লাকিলা, কিয়েতি, পেস্কারা এবং তেরামো। প্রদেশগুলির মূল শহর চারটিও একই নামের। অঞ্চলটির পশ্চিম সীমানা ইতালির রাজধানী রোম থেকে ৮০ কিলোমিটার পূর্বে অবস্থিত। আবরুৎসোর উত্তরে মার্কে, পশ্চিমে ও দক্ষিণ-পশ্চিমে লাৎসিও, দক্ষিণ-পূর্বে মোলিজে প্রশাসনিক অঞ্চলগুলি এবং পূর্বে আড্রিয়াটিক সাগর অবস্থিত। ভৌগোলিকভাবে মধ্য ইতালিতে পড়লেও ঐতিহ্যগতভাবে ও সাংস্কৃতিকভাবে আবরুৎসোকে দক্ষিণ ইতালীয় সংস্কৃতি বলয়ের অন্তর্ভুক্ত করা হয়, কেননা ঐতিহাসিকভাবে এটি সিসিলি রাজ্যের অধীনে ছিল।
এখানে পেস্কারা নদীটি জলবিদ্যুৎ শক্তির একটি গুরুত্বপূর্ণ উৎস। অন্যদিকে সাংগ্রো, ত্রিনিও এবং বিফের্নো নদীগুলি নিম্নাঞ্চলীয় উপত্যকাগুলিতে কৃষিকাজের জন্য পানির যোগান দেয়। সবগুলি নদীই আড্রিয়াটিক সাগরে গিয়ে পড়েছে। নদীগুলির ঊর্ধ্বাংশে উজান অঞ্চলের বনজঙ্গল উজাড়ের কারণে বসন্ত ও শরৎকালের বৃষ্টিপাতের সময় সেখানে প্রায়ই বন্যা ও ভূমিধস হয়।  তা সত্ত্বেও আবরুৎসোকে ইউরোপের সবচেয়ে সবুজ শ্যামল অঞ্চল হিসেবে বর্ণনা করা হয়, কেননা এর প্রায় অর্ধেকেরও বেশি ভূখণ্ডকে সুরক্ষিত প্রাকৃতিক অঞ্চলের মর্যাদা দেওয়া হয়েছে, যা ইউরোপের এমন অঞ্চলগুলির মধ্যে বৃহত্তম। এখানে ইউরোপের প্রাণীপ্রজাতিগুলির প্রায় ৭৫% ঝুঁকিমুক্তভাবে বাস করে।
আবরুৎসোর রুক্ষ ভূ-প্রকৃতি এর অর্থনৈতিক উন্নতির জন্য সর্বদাই বাধার সৃষ্টি করেছে। ইতালির পশ্চিমভাগ থেকে পেস্কারা শহর পর্যন্ত একটি মহাসড়ক নির্মাণ করার পর থেকে অঞ্চলটি ইতালির বাকী অংশের সাথে অঞ্চলটির উন্নততর যোগাযোগ স্থাপিত হয়। এছাড়া রোম থেকে পেস্কারা পর্যন্ত একটি রেলপথও আছে। অঞ্চলটির অর্থনীতি মূলত আঞ্চলিক ও কৃষিনির্ভর। উচ্চভূমিগুলিতে ভেড়া ও গবাদি পশুচারণ করা হয় এবং আলু ও গমের চাষ করা হয়। শূকরও পালন করা হয় এবং এখানকার ধূমায়িত হ্যাম ও সসেজ বিশেষভাবে খ্যাত। উপকূলীয় উপত্যকাগুলিতে ভুট্টা, জলপাই, আঙুর ও লেবু-জাতীয় ফলের চাষ হয়। ফুচিনো হ্রদের জলবিধৌত এলাকাতে মিষ্টি বিট চাষ করা হয়। অন্যান্য অর্থকরী ফসলের মধ্যে তামাক ও জাফরান উল্লেখযোগ্য। এছাড়া লাকিলা প্রদেশে বক্সাইট (অ্যালুমিনিয়ামের খনিজ) খনন করা হয়। উপকূলীয় তটরেখাতে খুবই স্বল্প সংখ্যক প্রাকৃতিক পোতাশ্রয়ের কারণে এখানে কোনও গুরুত্ববহ মৎস্যশিকার ও বাণিজ্যকেন্দ্র নেই। আড্রিয়াটিক উপকূলীয় এলাকার পর্যটনকেন্দ্রগুলিতে পর্যটকদের সংখ্যা বৃদ্ধি পেলেও তা অর্থনৈতিকভাবে এখনও তেমন গুরুত্বপূর্ণ নয়।
এই অঞ্চলের প্রাচীন ইতালিক গোত্রের অধিবাসীরা দীর্ঘ সময় রোমানদেরকে প্রতিহত করেছিল। কিন্তু খ্রিস্টপূর্ব ৪র্থ শতকে এসে রোমানদের কাছে অঞ্চলটির পতন ঘটে। এলাকাটির রোমান নাম ছিল আপ্রুতিউম (যেটি প্রাচীন গোত্র প্রায়েতুতি-র নাম থেকে এসেছিল বলে ধারণা করা হয়)। রোমান শাসনের সময়েও এখানকার স্থানীয় গোত্রগুলির নিজস্ব চরিত্র বজায় থাকে। মধ্যযুগের প্রথমার্ধে ৬ষ্ঠ থেকে ১১শ শতক পর্যন্ত অঞ্চলটি লোম্বারদীয় রাজ্যের নিয়ন্ত্রণে ছিল। সেসময় এটির স্পোলেতো'র ডিউকদের নিয়ন্ত্রণাধীন ছিল।  ১২শ ও ১৩শ শতকে এটি সিসিলি দ্বীপ-ভিত্তিক নরমান রাজ্যের অধীনে আসে। সেসময় অঞ্চলটি পোপরাজ্যের বিরুদ্ধে হোয়েন-ষ্টাউফেনদের পক্ষাবলম্বন করে। ১৩শ শতকে হোয়েনষ্টায়ফেন রাজবংশের পতনের পরে পালাক্রমে অঁজভাঁ, স্পেনীয়, ও বুরবোঁ শাসকদের অধীনে শাসিত হয়। ১২৪০ থেকে ১৮৬১ সাল পর্যন্ত প্রায় ছয় শতাব্দী ধরে অঞ্চলটি নাপোলি রাজ্যের অংশ হিসেবে শাসিত হয় এবং ১৮৬১ সালে অঞ্চলটি (পার্শ্ববর্তী মোলিজে অঞ্চলের সাথে একত্রে) "আবরুৎসি এ মোলিজে"  নাম নিয়ে ইতালি রাজ্যের অধীনস্থ একটি অংশে পরিণত হয়। ১৯৬৩ সালে এটিকে আবরুৎসো ও মোলিজে নামের দুইটি পৃথক প্রশাসনিক অঞ্চলে বিভক্ত করে দেওয়া হয়।
২০০৯ সালের ৬ই এপ্রিল একটি ভূমিকম্পে আবরুৎসোর রাজধানী লাকিলা শহরের মধ্যযুগীয় বহু ভবনের ক্ষতি হয় এবং ২৭৫ জনেরও বেশি লোক মারা যায়। ২০১৬ সালে আকিলা থেকে অদূরে আবরুৎসোর উত্তর প্রান্তে আরেকটি ভূমিকম্পে আবারও বহু ক্ষয়ক্ষতি ও প্রাণহানি হয়।
ভায়না রেলওয়ে স্টেশন
ভায়না রেলওয়ে স্টেশন হল পূর্ব রেলওয়ে জোনের শিয়ালদহ রেল বিভাগের একটি কলকাতা শহরতলি রেল স্টেশন। এটি পশ্চিমবঙ্গের নদীয়া জেলায় শিয়ালদহ-রানাঘাট মেইন লাইনের রানাঘাট - গেদে শাখায় অবস্থিত।
ইতিহাস
১৮৬২ সালে ইস্টার্ন বেঙ্গল রেলওয়ের কলকাতা (শিয়ালদহ)- কুষ্টিয়া লাইনটি চালু হয় যা ছিল কলকাতা থেকে উত্তরবঙ্গের মূল রেল যোগাযোগ। তদানীন্তন ইস্টার্ন বেঙ্গল রেলওয়ে অবিভক্ত বাংলায় রেল পরিষেবা প্রদান করত। ভায়না রেলওয়ে স্টেশন সহ রানাঘাট-গেদে শাখা লাইনের বৈদ্যুতিকরণ হয় ১৯৯৭-৯৮ সালে।
ইসরায়েলের আন্তর্জাতিক র‍্যাঙ্কিং
নিম্নে এর আন্তর্জাতিক র‍্যাঙ্কিং তুলে ধরা হলঃ
অর্থনীতি
ডান|থাম্ব| [[তেল আবিব|তেল আভিভ এর এয়ার ভিউ]]
ভূগোল
থাম্ব|বিশ্বের মানচিত্রে ইসরায়েল
সামরিক
থাম্ব|ইস্রায়েলি সৈন্যরা ইউএসএস কেয়ারসার্জে</i> 26 ম মেরিন এক্সপিডিশনারি ইউনিটের পাশাপাশি প্রশিক্ষণ নিচ্ছে</i>
প্রযুক্তি
থাম্ব|ওয়েজম্যান বিজ্ঞান ইনস্টিটিউট
মোলোকি মুকেতসি
মোলোকি মুকেতসি (জন্ম: ২৪ ডিসেম্বর ১৯৯৬) একজন বটসওয়ানার ক্রিকেটার । ২০১৯ সালের মে মাসে উগান্ডায় ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইপর্বের টুর্নামেন্টের আঞ্চলিক ফাইনালের জন্য তাকে বটসওয়ানার দলে জায়গা দেওয়া হয়েছিল। তিনি ২০ মে ২০১৯ তে উগান্ডার বিপক্ষে বটসওয়ানার হয়ে টি-টোয়েন্টি আন্তর্জাতিক (টি-২০) তে আত্মপ্রকাশ করেছিলেন।
অনুসর্গ
অনুসর্গ বা কর্মপ্রবচনীয় বাংলা ব্যাকরণের একটি পদ। বাংলা ভাষায় যে অব্যয় শব্দগুলো কখনো স্বাধীন পদরূপে, আবার কখনো শব্দ বিভক্তির ন্যায় বাক্যে ব্যবহৃত হয়ে বাক্যের অর্থ প্রকাশে সাহায্য করে, সেগুলোকেই অনুসর্গ বা কর্মপ্রবচনীয় বলা হয়।
অনুসর্গগুলো কখনো প্রাতিপদিকের পরে ব্যবহৃত হয়, আবার কখনো 'কে' বা 'র' বিভক্তিযুক্ত শব্দের পরে বসে।
প্রকারভেদ
বাংলা অনুসর্গ দুই প্রকার। যথা-
বাংলা ভাষার কয়েকটি অনুসর্গ
প্রতি, বিনা, বিহনে, সহ, ওপর, অবধি, হেতু, মাঝে, পরে, ভিন্ন, বই, ব্যতীত, জন্যে, জন্য, পর্যন্ত, অপেক্ষা, সহকারে, তরে, পানে, নামে, মতো, নিকট, অধিক, পক্ষে, দ্বারা, দিয়া, দিয়ে, কর্তৃক, সঙ্গে, হইতে, হতে, থেকে, চেয়ে, পাছে, ভিতর, ভেতর ইত্যাদি।
এদের মধ্যে দ্বারা, দিয়া, দিয়ে, কর্তৃক (তৃতীয়া বিভক্তি), হইতে, হতে, চেয়ে (পঞ্চমী বিভক্তি), অপেক্ষা, মধ্যে প্রভৃতি কয়েকটি অনুসর্গ বিভক্তিরূপে ব্যবহৃত হয়।
হলুদ পাহাড়ি কচ্ছপ
হলুদ পাহাড়ি কচ্ছপ (চাকমা ভাষা: পারবো ডুর) (Elongated Tortoise), (বৈজ্ঞানিক নাম: Indotestudo elongata)হচ্ছে একটি কচ্ছপের প্রজাতি। এটি ভারত, নেপাল, চীন, মায়ানমার, লাওস, থাইল্যান্ড, কম্বোডিয়া, ভিয়েতনাম, মালয়েশিয়া এবং বাংলাদেশে পাওয়া যায়। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
বাংলাদেশে বিস্তৃতি
বাংলাদেশের লাউয়াছড়া জাতীয় উদ্যানে এই প্রজাতির কচ্ছপ পাওয়া যায়।
ধর্মধর্মতাবিভাগ
ধর্মধর্মতাবিভাগ বিখ্যাত ভারতীয় বৌদ্ধ পণ্ডিত মৈত্রেয়নাথ দ্বারা রচিত যোগাচার সম্বন্ধীয় গ্রন্থ বিশেষ।
ইতিহাস
মৈত্রী পা রত্নগোত্রবিভাগ ও ধর্মধর্মতাবিভাগ গ্রন্থ দুইটি পুনরাবিষ্কার করেন, যদিও বিক্রমশীলা বিশ্ববিদ্যালয়ে তাঁর শিক্ষক জ্ঞানশ্রীমিত্র সাকারসিদ্ধিশাস্ত্র এবং সাকারসংগ্রহ গ্রন্থ দুইটি রচনার সময়ে ধর্মধর্মতাবিভাগ গ্রন্থ সম্বন্ধে পরিচিত ছিলেন। মৈত্রী পা এই গ্রন্থের শিক্ষা আনন্দকীর্তি ও সজ্জন নামক দুই বৌদ্ধ ভিক্ষুকে দান করেন। ১৯৩০ খ্রিষ্টাব্দে রাহুল সাংকৃত্যায়ন মূল সংস্কৃত গ্রন্থটি তিব্বত ভ্রমণকালে আবিষ্কার করেন। ২০০৪ খ্রিষ্টাব্দে জিম স্কট এই গ্রন্থের তিব্বতী অনুবাদ থেকে ইংরেজি ভাষায় অনুবাদ করেন।
কেন ক্রান্সটন
কেনেথ কেন ক্রান্সটন (Ken Cranston; জন্ম: ২০ অক্টোবর, ১৯১৭ - মৃত্যু: ৮ জানুয়ারি, ২০০৭) ল্যাঙ্কাশায়ারের লিভারপুল এলাকায় জন্মগ্রহণকারী ইংরেজ আন্তর্জাতিক ক্রিকেটার ও অধিনায়ক ছিলেন। ইংল্যান্ড ক্রিকেট দলের অন্যতম সদস্য তিনি।
ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন তিনি। দলে তিনি মূলতঃ অল-রাউন্ডার হিসেবে খেলতেন। ডানহাতে মাঝারিসারিতে ব্যাটিংয়ের পাশাপাশি ডানহাতে মিডিয়াম বোলিং করতেন কেন ক্রান্সটন।
সমগ্র খেলোয়াড়ী জীবনে ১৯৪৭ থেকে ১৯৪৮ সালের মধ্যে ইংল্যান্ডের পক্ষে আটটি টেস্টে অংশগ্রহণ করেছেন তিনি। ৫ জুলাই, ১৯৪৭ তারিখে টেস্ট অভিষেক ঘটে কেন ক্রান্সটনের। পেশায় দন্তচিকিৎসক ছিলেন কেন ক্রান্সটন। ফলশ্রুতিতে, ক্রিকেট থেকে অবসর গ্রহণের পর দন্তচিকিৎসায় পুরোপুরি মনোনিবেশ ঘটান তিনি।
প্রারম্ভিক জীবন
লিভারপুলের আইগবার্থ এলাকায় কেন ক্রান্সটনের জন্ম। বাবা হেনরি সেলবি ক্রান্সটন পেশায় দন্তচিকিৎসক ছিলেন। ক্রান্সটন ও জ্যেষ্ঠ ভ্রাতা রোনাল্ড লিভারপুল কলেজে অধ্যয়ন করেন। কিন্তু, মাত্র ২৩ বছর বয়সে রোনাল্ড তার সহজাত ক্রিকেট প্রতিভা দেখালেও মৃত্যুমুখে পতিত হন।
দ্বিতীয় বিশ্বযুদ্ধের পূর্বে মাইন কাউন্টিজ চ্যাম্পিয়নশীপে ল্যাঙ্কাশায়ার দ্বিতীয় একাদশের পক্ষে খেলেছেন। যুদ্ধকালীন তিনি রয়্যাল নেভিতে দন্তবিষয়ক কর্মকর্তার দায়িত্ব পালন করেন।
প্রথম-শ্রেণীর ক্রিকেট
যুদ্ধের পর ল্যাঙ্কাশায়ারে রয়্যাল নেভি, কম্বাইন্ড সার্ভিসেস ও ক্লাব ক্রিকেটে অংশগ্রহণ করেন কেন ক্রান্সটন।
১৯৪৭ সালে ল্যাঙ্কাশায়ারের পক্ষে অধিনায়ক হিসেবে মনোনীত হন। তিনি ভারপ্রাপ্ত অধিনায়ক জ্যাক ফলোসের স্থলাভিষিক্ত হন। ১৪ মে ল্যাঙ্কাশায়ারের অধিনায়ক থাকা অবস্থায় প্রথম-শ্রেণীর ক্রিকেটে অক্সফোর্ড বিশ্ববিদ্যালয়ের বিপক্ষে অভিষেক ঘটে তার। প্রথম-শ্রেণীর ক্রিকেটে শুরুতেই সফলতা লাভ করেন।
টেস্ট ক্রিকেট
ফলশ্রুতিতে, প্রথম-শ্রেণীর ক্রিকেটে অভিষেকের মাত্র আট সপ্তাহ পর সফরকারী দক্ষিণ আফ্রিকার বিপক্ষে টেস্ট খেলার জন্য ইংল্যান্ড দলে অন্তর্ভুক্ত হন। ৫ জুলাই ওল্ড ট্রাফোর্ডে অনুষ্ঠিত সিরিজের তৃতীয় টেস্টে টেস্ট অভিষেক ঘটে কেন ক্রান্সটনের। হেডিংলিতে অনুষ্ঠিত চতুর্থ টেস্টের দ্বিতীয় ইনিংসে পরপর ছয় বলে চার উইকেট নিয়ে দক্ষিণ আফ্রিকার ইনিংস শেষ করে দেন।
১৯৪৭-৪৮ মৌসুমে গাবি অ্যালেনের নেতৃত্বাধীন তুলনামূলকভাবে দূর্বল ইংরেজ দল ওয়েস্ট ইন্ডিজ সফরে যায়। ঐ সফরে মেরিলেবোন ক্রিকেট ক্লাবের (এমসিসি) সহকারী অধিনায়ক মনোনীত হন তিনি।
ঐ সিরিজে একবার দলের অধিনায়কের দায়িত্ব পালন করেন তিনি। ব্রিজটাউনে প্রথম টেস্টে গাবি অ্যালেনকে নৌকা থেকে টেনে পাড়ে উঠাতে গেলে তিনি মাংসপেশীতে ব্যথা অনুভব করেন। খেলাটি ড্রয়ে পরিণত হলেও চার খেলার ঐ সিরিজটিতে ইংল্যান্ড দল ২-০ ব্যবধানে পরাজিত হয়েছিল। পরবর্তী গ্রীষ্মের শুরুতে টেস্ট দল থেকে বাদ পড়েন তিনি। কিন্তু, ১৯৪৮ সালে আবারও টেস্ট দলে ঠাঁই হয় তার যা তার সর্বশেষ টেস্টে অংশগ্রহণ ছিল। অ্যাশেজ সিরিজে ‘অপরাজেয়’ নামধারী ডোনাল্ড ব্র্যাডম্যানের অস্ট্রেলিয়া দলের বিপক্ষে হেডিংলিতে অনুষ্ঠিত ৪র্থ টেস্টে অংশ নেন। চূড়ান্ত দিনে সফরকারী দল ৪০৪/৩ তুলে দলের জন্য নিশ্চিত করে।
অবসর
১৯৪৭ সালে কাউন্টি চ্যাম্পিয়নশীপে ল্যাঙ্কাশায়ারকে তৃতীয় স্থানে পৌঁছে দিতে প্রভূতঃ ভূমিকা রাখেন তিনি। তার নেতৃত্বে দলটি মাত্র একটি খেলায় পরাজিত হয়েছিল। তবে, ১৯৪৮ সালে দলটি পঞ্চম স্থান অধিকার করতে সক্ষম হয়। প্রত্যেক বছরেই ক্রান্সটন সহস্রাধিক রান তুলেন। পাশাপাশি ৮৪ ও ৭৯ উইকেট লাভে সক্ষমতা দেখান। ১৯৪৭ ও ১৯৪৮ সালে লর্ডস ও স্কারবোরায় জেন্টলম্যান বনাম প্লেয়ার্সের মধ্যকার দুইটি খেলায় জেন্টলম্যানের প্রতিনিধিত্ব করেছেন।
ব্যক্তিগত জীবন
ব্যক্তিগত জীবনে বিবাহিত কেন ক্রান্সটন দুইবার পাণিগ্রহণ করেন। ১৯৪২ সালে মেরি জয়েস হ্যারিসনের সাথে পরিণয়সূত্রে আবদ্ধ হন। এ দম্পতির এক কন্যা ও এক পুত্র ছিল। কিন্তু ১৯৬৪ সালে বিবাহ বিচ্ছেদ ঘটে। পরবর্তীতে ঐ বছরের শেষার্ধ্বে জোয়ান লেগকে বিয়ে করেন। এ সংসারে এক পুত্র জন্মগ্রহণ করে।
৮ জানুয়ারি, ২০০৭ তারিখে ৯০ বছর বয়সে ল্যাঙ্কাশায়ারের সাউথপোর্টে কেন ক্রান্সটনের দেহাবসান ঘটে।
অর্জনসমূহ
১৯৯৩-৯৪ মৌসুমে ল্যাঙ্কাশায়ার কাউন্টি ক্রিকেট ক্লাবের সভাপতির দায়িত্বে ছিলেন। এছাড়াও, ল্যাঙ্কাশায়ারের সাবেক খেলোয়াড়দের সংগঠনেরও সভাপতি ছিলেন কেন ক্রান্সটন।
২৮ ডিসেম্বর, ২০০৬ তারিখে নরম্যান ম্যান্ডি মিচেল-ইন্সের দেহাবসানের ফলে তিনি বয়োজ্যেষ্ঠ জীবিত ইংরেজ টেস্ট ক্রিকেটারের মর্যাদা লাভ করেন। কিন্তু এগারো দিন পর তার মৃত্যু ঘটলে ঐ মর্যাদা আর্থার ম্যাকইনটায়ারের কাছে চলে যায়।
সৈয়দা ইসাবেলা
সৈয়দা ইসাবেলা (২৪ ডিসেম্বর ১৯৪২–১২ জানুয়ারি ২০১৩) একজন বাংলাদেশি লেখক ও মুক্তিযুদ্ধা ছিলেন। ভাষা আন্দোলনে গুরুত্বপূর্ণ অবদানের জন্য বাংলাদেশ সরকার তাকে ২০২১ সালে মরণোত্তর একুশে পদক প্রদান করেন।
প্রাথমিক জীবন
সৈয়দা ইসাবেলা ২৪ ডিসেম্বর ১৯৪২ সালে বাবার বাড়ি সিরাজগঞ্জের বাণীকুঞ্জে জন্মগ্রহণ করেন। তার পিতা সৈয়দ মোহাম্মদ ইসহাক সিরাজী ও মাতা আছিরুন নেছা খন্দকার দু'জনেই শিক্ষক ছিলেন। তার বড় চাচা সৈয়দ ইসমাইল হোসেন সিরাজী। লেখাপড়া করেন কলকাতার সাখাওয়াৎ মেমোরিয়াল বিদ্যালয়ে। তার স্বামী আনোয়ার হোসেন রতু মুক্তিযোদ্ধা ছিলেন। তাদের পাঁচ মেয়ে এবং এক ছেলে।
কর্মজীবন
সৈয়দা ইসাবেলা পেশাগত জীবনে ১৯৭৩ সাল থেকে ২০০২ সাল পর্যন্ত গৌরী আরবান বালিকা উচ্চ বিদ্যালয়ের প্রধান শিক্ষক ছিলেন। অবসর জীবনে ২০০২ সালে সাহিত্যচর্চা শুরু করেন। মুক্তিযুদ্ধে স্বামীর সাথে বিশেষ ভূমিকা পালন করেন রৌমারী অঞ্চলে।
গ্রন্থ
সৈয়দা ইসাবেলা বিভিন্ন বিষয়ে প্রায় গ্রন্থ রচনা করেন যার ২২ টি বই প্রকাশিত হয়। তার উল্লেখযোগ্য গ্রন্থের মধ্যে রয়েছে:
মৃত্যু
সৈয়দা ইসাবেলা ১২ জানুয়ারি ২০১৩ সালে মৃত্যু বরণ করেন।
সম্মাননা
সৈয়দা ইসাবেলা বিভিন্ন পুরস্কার ও সম্মাননায় ভূষিত হয়েছেন:
সাইমন লাইটবডি
তথ্যসূত্র
<references group="" responsive="1">
সান থিওডোর
সান থিওডোর (San Theodoros) টিনটিন কমিক্সের একটি কল্পিত দেশ। এটি দক্ষিণ আমেরিকার কলা প্রজাতন্ত্রী দেশ। এটিকে কলম্বিয়া, বলিভিয়াবা ভেনেজুয়েলার আদলে দেখানো হয়েছে। গ্রান চাপ নুয়ে এই দেশ প্রতিবেশী দেশের সাথে বিবাদ্মান। এই দেশে সামরিক অভ্যুত্থানে জেনারেল তাপিওকাকে ক্ষমতাচ্যুত করেন জেনারেল আলকাজার। জেনারেল আলকাজরের সাথে টিনটিন এর ভালো বন্ধুত্ব। এর শত্রুদেশ নুয়েভো রিকো যার রাজধানী সানফাসিওন।
নুয়েভো রিকো
শত্রুদেশ নুএভো রিকোর পতাকা|thumb এই দেশ সান থিওডোরের শত্রু। গ্রান নুয়ে চাপোর তেলখনি নিয়ে দেশ দুটির মাঝে যুদ্ধ হয় (কানভাঙা মুর্তি।)।
আল-মনসুর বিশ্ববিদ্যালয় কলেজ
আল-মনসুর বিশ্ববিদ্যালয় কলেজ হলো একটি বেসরকারী ইরাকি বিশ্ববিদ্যালয়, যা ১৯৮৮ সালে ইরাকের বাগদাদে প্রতিষ্ঠিত হয়। থাম্ব| কলেজের কেন্দ্রস্থল
অনুষদ
আল-মনসুর বিশ্ববিদ্যালয় কলেজ (ম.বি.ক.) নিম্নলিখিত বিভাগগুলো নিয়ে গঠিত:
তাজির
ইসলামী আইন অনুসারে তাজির (বা তা'যীর, আরবী: تعزير) বলতে বিচারক (কাজী) বা রাষ্ট্রের শাসকের বিবেচনার ভিত্তিতে অপরাধের জন্য শাস্তিকে বোঝায়। ইসলামী শরিয়া আইনের অধীনে তিনটি প্রধান ধরনের শাস্তি বা নিষেধাজ্ঞা হলো হুদুদ, কিসাস এবং তাজির। কুরআন বা হাদিস দ্বারা হুদুদ অপরাধের শাস্তি নির্দিষ্ট করা হয়েছে (অর্থাৎ "আল্লাহ কর্তৃক নির্ধারিত" ), কিসাস ইচ্ছাকৃতভাবে শারীরিক ক্ষতির ক্ষেত্রে সমানভাবে প্রতিশোধ গ্রহণের অনুমতি দেয়, অন্যদিকে তাজির অন্যান্য অপরাধের জন্য প্রযোজ্য শাস্তি বোঝায় যার জন্য কুরআন বা হাদীসে কোন শাস্তি নির্দিষ্ট করা হয়নি। ইসলামী শরীয়তের সাধারণ নীতিমালা অনুসারে শাস্তিযোগ্য অপরাধের কারণে যে সব শাস্তির বিধান শাসক বা বিচারকদের ক্ষমতায় ছেড়ে দেয়া হয়েছে সে ধরনের শাস্তিকে তাজির বলা হয়।
সংক্ষিপ্ত বিবরণ
ধ্রুপদী ইসলামিক আইনে আধুনিক আইনের মতো ফৌজদারি আইনের জন্য পৃথক বিভাগ ছিল না। ধ্রুপদী ইসলামী আইন সম্পর্কিত বিষয়টিকে সাধারণত চারটি ভাগে বিভক্ত করা যায়, এগুলো হলো ধর্মানুষ্ঠান, বিক্রয়, বিবাহ এবং অন্যায়। আধুনিক সময়ে ইসলামী ফৌজদারি আইনটি এই ধ্রুপদী ইসলামিক আইনশাস্ত্র থেকে তিনটি নিয়মের বিভাজনে উৎকলিত ও সংযুক্ত করা হয়েছে:
ধর্মগ্রন্থে
যে অর্থে আধুনিক ইসলামী ফৌজদারি আইন এটি ব্যবহার করে সেভাবে তাজির শব্দটি কুরআন বা হাদীসে আসেনি। তবে কুরআনের বিভিন্ন আয়াতে অপরাধ চিহ্নিত করা হয়েছে, অভিযুক্তের শাস্তির ইঙ্গিত দেওয়া হয়েছে, তবে নির্দিষ্ট শাস্তির বর্ণনা দেওয়া হয়নি। এই উদাহরণগুলির ফলে প্রাথমিক ইসলামী পন্ডিতদের কুরআন ব্যাখ্যা করতে বাধ্য করতে হন যেহেতু কিছু অপরাধের বিচক্ষণ বিচারের প্রয়োজন ছিল, যাকে বলে তাজির। তাজিরকে সমর্থন করে কুরআনের এমন নির্দিষ্ট আয়াতগুলির উদাহরণ,
তাজির অপরাধের উদাহরণ
তাজির অপরাধকে ইসলামী বিদ্যায় দুটি উপ-বিভাগে বিস্তৃতভাবে ভাগ করা হয়েছে। প্রথমটি হলো সেই অপরাধ যাঁর প্রকৃতি একই রকম তবে হুুদুদ অপরাধের সম্পূর্ণ আবশ্যিক শর্তসমূহ যথাযথভাবে পূরণ করে না। এই ধরনের তাজির অপরাধের উদাহরণের মধ্যে আত্মীয়দের মধ্যে চুরি, বা ডাকাতির চেষ্টা করা হলেও তা ব্যর্থ হয়, বেগানা মহিলার সাথে একান্তে থাকা এবং সমকামী সংস্পর্শ যেমন চুম্বন যার ফলে ব্যভিচার হয় না। তাজির অপরাধের দ্বিতীয় উপ-বিভাগটি কুরআন ও হাদিসে উল্লেখিত আচরণ লঙ্ঘনকারী ব্যক্তির দ্বারা সংঘটিত অপরাধগুলির সাথে সম্পর্কিত। দ্বিতীয় উপ-বিভাগের উদাহরণের মধ্যে রয়েছে মিথ্যা সাক্ষ্যদান, আসল সহ সুদের জন্য অন্য কোনও ব্যক্তিকে অর্থ বা কোনও সম্পত্তি ঋণ দেওয়া, যে কোন ধরনের কাজ যা জনশৃঙ্খলা বা মুসলিম সম্প্রদায় বা ইসলামকে হুমকি দেয় বা ক্ষতি করে।
চতুর্দশ শতাব্দীর ফকীহ ইবনে তাইমিয়া তাজির অপরাধ হিসাবে যে কোন রকম অবাধ্যতাকে অন্তর্ভুক্ত করেছেন এবং শরীয়াতে কোন ধরনের আইনি দণ্ড নেই এমন কয়েকটি উদাহরণ তালিকাভুক্ত করেছেন:
আরও অন্যান্য অসংখ্য অপরাধ তাজির মধ্যে অন্তর্ভুক্ত রয়েছে।
তাজির শাস্তি
কম গুরুতর অপরাধের জন্য শরিয়া আদালতে তাজির সাধারণ শাস্তির বিধান আছে। অপরাধের ধরনের সাথে শাস্তির পরিমানও পৃথক হয় এবং এর শাস্তির মধ্যে আছে জেল খাটানো, চাবুক মারা, জরিমানা, নির্বাসন এবং সম্পত্তি বাজেয়াপ্ত করা হয়। ষোড়শ শতাব্দীর মিশরীয় ফকীহ ইবনে নুযায়ম বলেন যে তাজিরের মধ্যে বেত্রাঘাত, চপেটাঘাত করা, কান মলা, কড়া কথা বলা, অপমান করে ছোট করা বা বিচারকের কড়াভাবে তাকানো ইত্যাদি। অভ্যাসগত সমকামিতা, মুসলিম সম্প্রদায়কে বিভক্ত করা, মুসলিম রাষ্ট্রের শত্রুর পক্ষে তাত্ত্বিক মতবাদ প্রচার বা গুপ্তচরবৃত্তি করার মতো অপরাধের ক্ষেত্রে মৃত্যুদণ্ড কার্যকর করার অনুমতি রয়েছে।  ফিকহ (মাযহাব) এর চারটি গোষ্ঠী, যথা হানাফি, মালিকি, শাফিঈ এবং হাম্বলি, কিছু তাজির অপরাধের জন্য রাষ্ট্র বা কাজীর বিবেচনার ভিত্তিতে মৃত্যুদণ্ডের অনুমতি দেয়।
সমসাময়িক প্রয়োগ
ব্রুনেই তাজিরকে তার শরিয়াহ ফৌজদারি আইনে অন্তর্ভুক্ত করে  যা ২০১৪ সালে কার্যকর হয়। ব্রুনাইয়ের তাজির অপরাধের মধ্যে এখন ১৫ বছরের বেশি বয়সী কোন ব্যক্তি জুম্মার নামাজ আদায় করতে ব্যর্থ হওয়া, যে কোন মুসলিম রমজান মাসকে অসম্মান করলে, এবং খালওয়াত (ডেটিং বা বিপরীত লিঙ্গের অনাত্মীয় ব্যক্তিদের মধ্যে যে কোন ধরনের ঘনিষ্ঠ সম্পর্ক স্থাপন) এর মতো অপরাধ অন্তর্ভুক্ত রয়েছে।
ইরান ১৯৭৯ সালের বিপ্লবের পরে তাজিরকে তার আইনে অন্তর্ভুক্ত করে, এই বিভাগটিকে কানুন-ই তাজির নামকরণ করেছে। এই তাজির আইন অবৈধ চুম্বন, হিজাবের মতো সঠিক মাথা ঢাকার পোশাক পরিধান করতে ব্যর্থ হওয়া এবং বিচার এবং অভিভাবক পরিষদের সদস্যদের বিরুদ্ধে সমালোচনামূলক বক্তব্য দেওয়ার মতো অপরাধের বিরুদ্ধে মামলা করার অনুমতি দেয়।
অর্চনা রামসুন্দরম
অর্চনা রামসুন্দরম (জন্ম ১ অক্টোবর ১৯৫৭) একজন অবসরপ্রাপ্ত ভারতীয় পুলিশ কর্মকর্তা যিনি তামিলনাড়ু পুলিশের সদস্য ছিলেন। তিনি ২০১৮ সালে অবসর গ্রহণের আগ পর্যন্ত ৩৭ বছর ভারতীয় পুলিশ সার্ভিসে (আইপিএস) দায়িত্ব পালন করেছিলেন এবং উল্লেখযোগ্যভাবে ভারতের প্রথম মহিলা পুলিশ অফিসার যিনি কেন্দ্রীয় আধাসামরিক বাহিনীর নেতৃত্ব দিয়েছিলেন। তার স্বামী রামাসুন্দরম ২০১১ সাল পর্যন্ত তামিলনাড়ু রাজ্যে একজন সিনিয়র স্টেট আইএএস অফিসার হিসেবে দায়িত্ব পালন করেন।
পেশা
রাজস্থান বিশ্ববিদ্যালয় থেকে অর্থনীতিতে স্নাতক নেওয়ার পরে তিনি পুলিশ অফিসার হিসাবে তার কর্মজীবন চালিয়েছিলেন। তিনি ১৯৮০ সালে ভারতীয় পুলিশ সার্ভিসে যোগ দিয়েছিলেন এবং একমাত্র মহিলা কর্মকর্তা ছিলেন। ১৯৮৯ সালে তিনি ইউনিভার্সিটি অফ সাউদার্ন ক্যালিফোর্নিয়া থেকে অপরাধবিদ্যায় মাস্টার অফ সায়েন্স সম্পন্ন করেন। ১৯৯৫ সালে তিনি রাষ্ট্রপতি পদক লাভ করেন। ২০১৪ সালের মে মাসে, তিনি অতিরিক্ত পরিচালক হিসাবে সিবিআইতে যোগ দেন এবং ভারতের প্রথম মহিলা কর্মকর্তা যিনি কেন্দ্রীয় তদন্ত ব্যুরোতে অতিরিক্ত পরিচালক হিসাবে অন্তর্ভুক্ত হন। অবৈধ নিয়োগ হিসেবে বিবেচনা করে সুপ্রিম কোর্ট  তার নিয়োগকে আইনগতভাবে চ্যালেঞ্জ জানায় এবং সুপ্রিম কোর্ট অর্চনার নিয়োগের বিরুদ্ধে রায় দেয়। তামিলনাড়ু সরকার তাকে ডিজিপি পদ থেকে বরখাস্ত করে। ২০১৬ সালের ৩ ফেব্রুয়ারি তিনি সশস্ত্র সীমা বালের মহাপরিচালক হিসেবে নিযুক্ত হন এবং তিনিই প্রথম মহিলা পুলিশ কর্মকর্তা যিনি আনুষ্ঠানিকভাবে আধাসামরিক বাহিনীর নেতৃত্ব দেওয়ার জন্য নিযুক্ত হন। জুলাই, ২০১৮ সালে অর্চনার পরিবর্তে রজনী কান্ত মিশ্রকে সশস্ত্র সীমা বল বিভাগের নতুন মহাপরিচালক হিসেবে নিযুক্ত করা হয়।  অর্চনা ২০১৮ সালে আইপিএস থেকে অবসর নেন।
বাগরাতি ক্যাথেড্রাল
ক্যাথেড্রাল অফ দ্যা  বা কুটাসি ক্যাথেড্রাল  যা সাধারণ ভাবে বাগরাতি ক্যাথেড্রাল  নামে সমধিক পরিচিত (Georgian: ბაგრატი; ბაგრატის ტაძარი, বা বাগারাতিস তাদজারি) হচ্ছে জর্জিয়ার ইম্রেতি অঞ্চলের কুটাসি শহরে অবস্থিত ১১ শতকের ক্যাথেড্রাল। মধ্যযুগীয় জর্জীয় স্থাপত্যকলার অনন্য নিদর্শন ক্যাথেড্রালটি শতাব্দীর পর শতাব্দী বিভিন্ন ক্ষয়ক্ষতির সম্মুখীন হয়েছে। ১৯৫০ সাল থেকে শুরু হওয়া ধাপে ধাপে সংস্কারকাজের মাধ্যমে ক্যাথেড্রাল টি বর্তমান রূপ পেয়েছে। ২০১২ সালে বড়সড় একটা সংরক্ষণ কাজ সম্পন্ন হয়। কুটাসির নান্দনিক সৌন্দর্যে ক্যাথেড্রাল অন্যমাত্রা যোগ করেছে, এটা উকিমেরিওনি পাহাড়ের উপর অবস্থিত।
ইতিহাস
বাগরাতি ক্যাথেড্রাল ১১ শতকের প্রথমদিকে রাজা ৩য় বাগরাতের শাসনামলে নির্মিত হয় সেজন্য একে বাগরাতি বা বাগরাতি ক্যাথেড্রাল বলা হয়। উত্তর দেয়ালের এক লিপি থেকে জানা যায় মেঝের নির্মাণকাল ক্রোনিকন ২২৩ যা ১০০৩ খ্রিষ্টাব্দ কে উল্লেখ করে। ১৬৯২ সালে ইমেরেতি রাজ্য জয়কারী অটোমান বাহিনীর হাতে এটা একবার ক্ষতিগ্রস্ত হয়। এই ঘটনার ফলে কুপোলা এবং সিলিং ধ্বসে পড়ে।
প্রত্নতত্ত্বীয় গবেষণার পাশাপাশি সংরক্ষণ এবং সংস্কার ১৯৫০ এর দশকে শুরু হয়। জর্জীয় স্থাপত্যবিদ ভাখতাং সিন্তসাদজে এর নেতৃত্ব দেন। ভাখতাংয়ের নেতৃত্বে সংস্কার কাজ ছয় ভাগে ভাগ করে কয়েক দশকব্যাপী করা হয় যা ১৯৯৪ পর্যন্ত চলে। ১৯৯৪ সালেই বাগরাতি ক্যাথেড্রাল গেলাতি মঠের সাথে একত্রে ইউনেস্কোর বিশ্ব ঐতিহ্যবাহী স্থানের তালিকায় একটি স্থান দখল করে। ২০০১ সালে ক্যাথেড্রালের মালিকানা জর্জিয়া রাজ্যের হাত থেকে জর্জীয় অর্থোডক্স গির্জার হাতে সমর্পণ করা হয়। বর্তমানে এটি সীমাবদ্ধ ধর্মীয় কাজে ব্যবহৃত হলেও প্রচুর তীর্থযাত্রী এবং পর্যটককে আকৃষ্ট করে। এটাকে কুটাসি শহরের প্রতীক হিসেবে ব্যবহার করা হয় এবং শহরের প্রধান পর্যটন স্থান।
বর্তমান অবস্থা
২০১০ সালে জর্জিয়া ইতালীয় স্থাপত্যবিদ এন্ড্রু ব্রুনোর নেতৃত্বে বাগরাতি ক্যাথেড্রালকে ধর্মীয় স্থান হিসেবে তার আদি দশায় ফিরিয়ে নেওয়ার উদ্যোগ । ২০১০ সালে ইউনেস্কো বাগরাতি ক্যাথেড্রালকে বিপদাপন্ন বিশ্ব ঐতিহ্যবাহী স্থানের তালিকায় অন্তর্ভুক্ত করে। কারণ চলমান সংস্কার প্রক্রিয়া এর আদি গঠনকে পরিবর্তন করে ফেলতে পারে এবং স্থানটি তার আদি বৈশিষ্ট্য হারাতে । সংস্কার কাজের পূর্বে ২০০৮ সালে ICOMOS বাগরাতির গঠনে পরিবর্তন আনার ব্যাপারে উৎকণ্ঠা প্রকাশ করে। তবে বলা হয় সরকারের পক্ষ থেকে এমন সংস্কার মূলক পদক্ষেপ নেওয়া উচিত হবে যা স্থাপনাটির ঐতিহাসিক মূল্যকে নিশ্চিহ্ন করে দেয়।
২০১১ সালে ইউনেস্কো জর্জীয় সরকারের কাছে একটি পুনর্বাসন ধারণা উন্নয়নের আবেদন জানায় যা সাম্প্রতিক বছর গুলোতে করা পরিবর্তনকে উলটে দিতে পারবে। কিন্তু এই পুনঃ পরিবর্তনগুলো পারতপক্ষে অপরিবর্তনীয় করতে হবে। ২০১৩ সালে স্থাপত্যবিদ এন্ড্রু ব্রুনো জর্জিয়া সরকারের স্বর্ণপদক লাভ করেন বাগরাতি ক্যাথেড্রাল সংস্কারকার্যে তার অবদানের জন্য এবং সংস্কার ও সংরক্ষণের জন্য ইউনিভারসিটি অভ ফেরেরা দোমাস তাকে আন্তর্জাতিক পুরস্কার প্রদান করে।
আবদুল আজিজ (মল্লক্রীড়াবিদ)
আবদুল আজিজ (জন্ম ১০ নভেম্বর ১৯২৪, মৃত্যুর তারিখ অজানা) ছিলেন একজন পাকিস্তানি স্প্রিন্টার। তিনি ১৯৫২ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।
এশীয় শিলা কচ্ছপ
বড় শিলা কচ্ছপ বা এশীয় শিলা কচ্ছপ (Asian forest tortoise বা Asian brown tortoise), (বৈজ্ঞানিক নাম: Manouria emys)হচ্ছে একটি কচ্ছপের প্রজাতি। এটি ভারত, চীন, মায়ানমার, লাওস, থাইল্যান্ড, কম্বোডিয়া, ভিয়েতনাম, মালয়েশিয়া, ইন্দোনেশিয়া এবং বাংলাদেশে পাওয়া যায়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
সিডনি জোন্স (ক্রিকেটার)
তথ্যসূত্র
<references group="" responsive="1">
রেখাচিত্র
থাম্ব|260x260পিক্সেল| নমুনা [[ফ্লোচার্ট উইকিপিডিয়ায় একটি নতুন নিবন্ধ যুক্ত করার সিদ্ধান্ত প্রক্রিয়াটির প্রতিনিধিত্ব করে। ]] একটি রেখাচিত্র হচ্ছে কল্পিত কৌশলগুলি ব্যবহার করে তথ্যের প্রতীকী উপস্থাপনা । রেখাচিত্রগুলি প্রাচীনকাল থেকেই ব্যবহার করা হচ্ছে, তবে আলোকিতকরণের সময় আরও প্রচলিত হয়ে উঠেছে। কখনও কখনও কৌশলটি ত্রি-মাত্রিক ভিজ্যুয়ালাইজেশন ব্যবহার করে যা এরপরে একটি দ্বি-মাত্রিক পৃষ্ঠের দিকে প্রক্ষেপণ করা হয়। গ্রাফ শব্দটি মাঝে মাঝে রেখাচিত্রের প্রতিশব্দ হিসাবে ব্যবহৃত হয়।
সংক্ষিপ্ত বিবরণ
"রেখচিত্র" শব্দটি এর সাধারণ ব্যবহৃত অর্থে একটি সাধারণ বা নির্দিষ্ট অর্থ হতে পারে:
বিজ্ঞানে শব্দটি দুটি উপায়েই ব্যবহৃত হয়। উদাহরণস্বরূপ, অ্যান্ডারসন (১৯৯৭) আরও সাধারণভাবে বলেছিলেন: "রেখাচিত্রগুলি চিত্রযুক্ত, তবুও বিমূর্ত, তথ্যের উপস্থাপনা এবং মানচিত্র, লাইন গ্রাফ, বার চার্ট, ইঞ্জিনিয়ারিং ব্লুপ্রিন্ট ও আর্কিটেক্টের স্কেচগুলি রাখাচিত্রের উদাহরণ, পক্ষান্তরে ফটোগ্রাফ এবং ভিডিওগুলি নয়"। অন্যদিকে, লো (১৯৯৩) রেখাচিত্রকে নির্দিষ্টভাবে "একটি বিষয়ের বিমূর্ত গ্রাফিক চিত্রায়ণ" হিসাবে সংজ্ঞায়িত করেছেন।
প্রধান রেখাচিত্রের ধরন
অন্তত:পক্ষে নিম্নলিখিত ধরনের রেখাচিত্র রয়েছে:
এই ধরনের রেখাচিত্রগুলির অনেকগুলি সাধারণত ভিজিও এবং গ্লিফাইয়ের মতো ডায়াগ্রামিং সফ্টওয়্যার ব্যবহার করে তৈরি করা হয়। হাজার হাজার রেখাচিত্র কৌশল বিদ্যমান।
রেখাচিত্রগুলি ব্যবহার বা উদ্দেশ্য অনুসারে শ্রেণিবদ্ধও করা যেতে পারে, উদাহরণস্বরূপ, ব্যাখ্যামূলক এবং / অথবা কীভাবে রেখাচিত্র করা যায়।
বুলবুল চৌধুরী (কথাসাহিত্যিক)
বুলবুল চৌধুরী (১৬ আগস্ট ১৯৪৮ - ২৮ আগস্ট ২০২১) ছিলেন একজন বাংলাদেশী কথাসাহিত্যিক ও লেখক। ভাষা ও সাহিত্যে অবদানের স্বীকৃতিস্বরূপ ২০২১ সালে তিনি একুশে পদক লাভ করেন।
জন্ম ও কর্ম জীবন
বুলবুল চৌধুরী ১৯৪৮ সালের ১৬ আগস্ট গাজীপুরের দক্ষিণবাগ গ্রামে জন্মগ্রহণ করেন। শিক্ষা গ্রহণ করেন জগন্নাথ কলেজে (এখন জগন্নাথ বিশ্ববিদ্যালয়)। লেখালেখি ছাড়াও তিনি সাংবাদিকতার সঙ্গেও যুক্ত ছিলেন। দৈনিক সমকালসহ বিভিন্ন দৈনিকে কাজ করেছেন।
রচনা
এছাড়াও ‘গাঁওগেরামের গল্পগাথা’, ‘নেজাম ডাকাতের পালা’, ‘ভালো ভূত আর প্রাচীনগীতিকার গল্প’ নামক কিশোর গ্রন্থের রচয়িতাও তিনি।
পুরস্কার ও সম্মাননা
তিনি বিভিন্ন উল্লেখযোগ্য পুরস্কার ও সম্মাননায় ভূষিত হয়েছেন:
এছাড়াও ২০১৯ সালে তার জন্মদিন উপলক্ষে তাকে নিয়ে রচিত'ধোঁয়ার অন্তর্গত মানুষ' নামের একটি গান উৎসর্গ করা হয়। বুলবুল চৌধুরীর জীবন ও কর্মের বিভিন্ন দিক নিয়ে গানটি লিখেছেন ধ্রুব এষ। এতে কন্ঠ, সুর ও সংগীতের কাজ করেছেন সংগীতশিল্পী সৌর।
মৃত্যু
বুলবুল চৌধুরী ২০২১ সালের ২৮ আগস্ট নিজ বাসভবনে মৃত্যুবরণ করেন। তিনি দীর্ঘদিন ক্যান্সারে আক্রান্ত ছিলেন।
রেজিনাল্ড নেহোন্ড
রেজিনাল্ড নেহোন্ড (জন্মঃ৪ জুন ১৯৯০) একজন বতসোয়ানা্র ক্রিকেটার । তিনি ২০১৫ আইসিসি ওয়ার্ল্ড ক্রিকেট লিগ বিভাগ সিক্স টুর্নামেন্টে খেলেছিলেন। ২০১৮ সালের অক্টোবরে, তিনি ২০১৮-১৯ আইসিসি ওয়ার্ল্ড টি-টোয়েন্টি আফ্রিকা বাছাইয়ের টুর্নামেন্টে দক্ষিণ উপ অঞ্চলে গ্রুপে বটসওয়ানার প্রতিনিধিত্ব করেছিলেন।
২০১৯ সালের মে মাসে উগান্ডায় ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইপর্বের টুর্নামেন্টের আঞ্চলিক ফাইনালের জন্য তাকে বটসওয়ানার দলে জায়গা দেওয়া হয়েছিল। তিনি ২০ মে ২০১৯ তে উগান্ডার বিপক্ষে বটসওয়ানার হয়ে টি-টোয়েন্টি আন্তর্জাতিক (টি-২০) তে আত্মপ্রকাশ করেছিলেন।
ত্রিরেখা ডিবা কাইট্টা
ত্রিরেখা ডিবা কাইট্টা বা ডিবা কাছিম বা ত্রিরেখা রুফ কাছিম (three-striped roofed turtle) (বৈজ্ঞানিক নাম: Batagur dhongoka) হচ্ছে বাটাগুড় গণের কচ্ছপের একটি প্রজাতি। এটি ভারত এবং বাংলাদেশে পাওয়া যায়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
জ্ঞান (ভারতীয় দর্শন)
হিন্দুধর্মে
বেদে জ্ঞান বলতে বোঝায় জীবের আত্মা ও সর্বোচ্চ সত্য ব্রহ্মের পূর্ণ একত্বের অনুভূতিকে। এই জ্ঞানকে বলা হয় "আত্মজ্ঞান"। আত্মজ্ঞান ব্রহ্মজ্ঞানের সঙ্গে ওতোপ্রতোভাবে জড়িত। প্রকৃত জ্ঞান হল সেই জ্ঞান যা জীবকে ব্রহ্মের (যিনি পরমাত্মা বা ভগবান নামেও পরিচিত) পথে চালিত করে। অন্যদিকে জাগতিক জ্ঞান, যা মানুষকে জাগতিক সুখ-সাচ্ছন্দ্যের দিকেই নিয়ে যায় তাকে অজ্ঞান বলা হয়।
বেদান্ত
প্রজ্ঞানং ব্রহ্ম (प्रज्ञानम् ब्रह्म), মহাবাক্যগুলোর একটি, মোটামুটি অর্থ "অন্তর্দৃষ্টি ব্রহ্ম" বা "ব্রহ্মই অন্তর্দৃষ্টি"।
সাহুরের মতে জ্ঞান, "প্রজ্ঞানং ইতি ব্রহ্ম - জ্ঞানই হলেন সেই পরমাত্মা। "প্রজ্ঞান" বলতে সেই স্বজ্ঞাত সত্যকে বোঝায় যাকে যুক্তি দ্বারা প্রমাণ করতে হয়। এটি বুদ্ধির উচ্চতর অবস্থা, যে অবস্থায় "সত-চিত-আনন্দ"-এর "সত"-কে অনুভব করা যায়। প্রকৃত জ্ঞানী বা "প্রাজ্ঞ" ব্রহ্মজ্ঞান অর্জন করেন। এই ভাবেই তিনি প্রজ্ঞানং ইতি ব্রহ্ম, মহাবাক্যটি প্রমাণ করে।"
ডেভিড লয়ের মতে জ্ঞান, "ব্রহ্মজ্ঞান বলতে ব্রহ্ম-অনুভূতি বোঝায় না, ব্রহ্মকেই বোঝায়।"
যোগ
জ্ঞানযোগ হল সেই তিনটি প্রধান সাধনমার্গের একটি, যেগুলি জীবকে মোক্ষ লাভে সাহায্য করে। অন্যদুটি মার্গ হল কর্মযোগ ও ভক্তিযোগ। রাজযোগে নানা যোগ ব্যবস্থার সমন্বয় ঘটেছে। এই যোগকেও হিন্দুরা মোক্ষ লাভের উপযোগী মনে করেন। হিন্দুদের মতে, ব্যক্তির চারিত্রিক বৈশিষ্ট্য অনুসারে এক এক যোগ উপযুক্ত হয়।
বৌদ্ধধর্মে
তিব্বতি বৌদ্ধধর্মে, জ্ঞান বলতে বিশুদ্ধ সচেতনতাকে বোঝায় যা ধারণাগত দায়মুক্ত, এবং এর বিপরীতে আছে বিজ্ঞান, যার অর্থ ‘খণ্ডিত জ্ঞান’ বা 'বিভক্ত জানার মুহূর্ত'। ঝানা (বোধিসত্ত্ব ভূমি) দশটি পর্যায়ে প্রবেশ, এবং অগ্রগতি একজনকে সম্পূর্ণ জ্ঞান ও নির্বাণের দিকে নিয়ে যাবে।
থেরবাদ বৌদ্ধধর্মে বাস্তবের প্রকৃত প্রকৃতির অন্তর্দৃষ্টির পথে বিভিন্ন বিপ্সন-নান বা "অন্তর্দৃষ্টি জ্ঞান" রয়েছে। একজন ব্যক্তি ধ্যান করার সাথে সাথে এই নানসমূহ বা "জ্ঞান" ক্রমানুসারে অনুভূত হবে। প্রত্যেকের অভিজ্ঞতা সংক্ষিপ্ত হতে পারে বা বছরের পর বছর স্থায়ী হতে পারে এবং প্রতিটির বিষয়গত তীব্রতা পরিবর্তনশীল। প্রতিটি নানকে ঝানা হিসেবেও বিবেচনা করা যেতে পারে যদিও অনেকগুলি স্থির নয় এবং মনের অভিজ্ঞতার মধ্যে অনুবিদ্ধ থাকার কোনো উপায় নেই। সমস্ত নানাদের অভিজ্ঞতা জ্ঞানার্জনের চারটি পর্যায়ের প্রথম দিকে নিয়ে যাবে তারপর চক্রটি সূক্ষ্ম স্তরে শুরু হবে।
সোরান বিশ্ববিদ্যালয়
সোরান বিশ্ববিদ্যালয় (সো.বি.) (زانکۆی سۆران) হলো কুর্দিস্তানের আঞ্চলিক সরকারের সৌজন্যে নির্মিত একটি সরকারি বিশ্ববিদ্যালয়, যা ২০০৯ সালে প্রতিষ্ঠিত হয়। এটি ইরাকের কুর্দিস্তানের সোরানে অবস্থিত।
অনুষদ
সোরান বিশ্ববিদ্যালয়ে বর্তমানে পাঁচটি অনুষদ রয়েছে:
কর্মী
এখানে মূল কর্মী সদস্যরা অন্তর্ভুক্ত:
জামি'আ রহমানিয়া রাজশাহী
জামি'আ রহমানিয়া রাজশাহী (আরবি: الجامعة الرحمانية الأهلية راجشاهي ইংরেজি: Jamia Rahmania Rajshahi) ১৯৯৪ সালে রাজশাহী রেলওয়ে স্টেশনের পাশে শিরইল কলনিতে প্রতিষ্ঠিত হয়। ২০০৭ সালে রাজশাহী সিটি কর্পোরেশন ১৯নং ওয়ার্ডের ছোটবনগ্রামে স্থানান্তরিত হয়। <mapframe latitude="24.384224" longitude="88.617455" zoom="16" width="400" height="301" align="center" />
পরিচিতি
শিক্ষা জাতির মেরুদণ্ড। শিক্ষা জাতির জন্য আলোর পথের দিশারী। আদর্শ জাতির জন্য শিক্ষার বিকল্প নেই। কিন্তু মানব রচিত পাশ্চাত্য শিক্ষাব্যবস্থা মানব জীবনের সার্বিক কল্যাণ ও মুক্তির জন্য যথেষ্ট নয়। একমাত্র আল্লাহ প্রদত্ত ইলমে অহীভিত্তিক দ্বীনি শিক্ষাব্যবস্থা এবং তার অনুকরণই মানুষের সার্বিক কল্যাণ ও মুক্তির নিশ্চয়তা দিতে পারে।
পাশ্চাত্য শিক্ষা ও বিজাতীয় সংস্কৃতির বিষফল থেকে মুসলিম জাতিকে রক্ষা ও দ্বীনি শিক্ষার পুনর্জাগরণের প্রত্যয় নিয়ে ১৮৬৬ সালে প্রতিষ্ঠিত হয় বিশ্বখ্যাত ইসলামী বিদ্যাপীঠ দারুল উলূম দেওবন্দ। বর্তমান উপমহাদেশে প্রচলিত কওমী মাদরাসাসমূহ দারুল উলূম দেওবন্দেরই আদর্শের ওপর প্রতিষ্ঠিত। সেই দারুল উলুম দেওবন্দের সুযোগ্য সন্তান মুফতী আব্দুল জব্বার কাসেমী দারুল উলূম দেওবন্দের পাঠ্যক্রমানুসারে ১৯৯৪ সালের ২০ মে প্রতিষ্ঠা করেন জামি‘আ রহমানিয়া।
ভৌগোলিক অবস্থান ও বেদনাময় ইতিহাস
রাজশাহী সিটি কর্পোরেশনের অন্তর্গত বোয়ালিয়া থানার ১৯ নং ওয়ার্ডের শিরোইল কলোনি এলাকায় রেলওয়ের একটি হাজামজা নোংরা নর্দমা লিজ নিয়ে জামি‘আ রহমানিয়ার শুভযাত্রা শুরু হয়। টিনের চাল ও বাঁশের বেড়া দিয়ে প্রথমে সেখানে সকাল-বিকাল কুরআনের তালিম হত। এলাকার ছেলে-মেয়েরা সকাল-বিকাল এসে পড়ে চলে যেত। আবাসিকও থাকত কিছু ছাত্র। ছাত্ররা খুব কষ্ট করে কালাতিপাত করত। মুফতী আব্দুল জব্বার সাহেব এলাকার গণ্যমান্য ব্যক্তিবর্গের সাথে মাদরাসার বিষয়ে আলাপ আলোচনা করে এবং তাদের আন্তরিকতায় নিয়মতান্তিকভাবে মাদরাসা পরিচালনার ব্যবস্থা গ্রহণ করেন। সেই সূচনালগ্ন থেকেই মাদরাসার সভাপতির দায়িত্ব পালন করে আলহাজ্ব আব্দুস সালাম সাহেব। গত এপ্রিল মাসের মাঝামাঝি তিনি ইন্তেকাল করেন (আল্লাহ তাকে জান্নাতে উঁচু মাকাম দান করুন)। বহু বাধা-বিপত্তি ও চড়াই-উতরাই পাড়ি দিয়ে মাদরাসা পৌঁছতে থাকে তার অভীষ্ট লক্ষ্যপানে। প্রথমে মক্তব, এরপর হিফজ বিভাগ চালু করা হয়। এরপর পর্যায়ক্রমে কিতাব বিভাগ খোলা হয়। হাটি হাটি পা পা করে মাদরাসা ২০০৩ সালে মিশকাত জামাত পর্যন্ত উন্নীত হয়। মাদরাসা তার আপন গতিতে সূচারুরূপে পরিচালিত হতে থাকে। নোংড়া নর্দমা ক্রমান্বয়ে ইলমে দ্বীনের সুশোভিত ও সুবাসিত বাগানে পরিণত হয়। কিন্তু ২০০৭ সালের সেই বাগান উচ্ছেদ অভিযানে লণ্ডভণ্ড হয়ে যায়, মিশে যায় মাটির সাথে।
২০০৭ সালে তৎকালীন তত্ত্বাবধায়ক সরকারের প্রধান উপদেষ্টা লিজকৃত জায়গার সকল স্থাপনা ভেঙ্গে দেওয়ার নির্দেশ দেন। এতে বাদ যায়নি জামি‘আ রহমানিয়া মাদরাসা-মসজিদও। ২০০৭ সালের ৫ ফেব্রুয়ারি। সকাল বেলা মাদরাসাতে কুরআন তেলাওয়াত চলছে, হঠাৎ করে মাদরাসার দক্ষিণ পার্শ্বের কয়েকটি পায়খানা ভেঙ্গে দিয়ে চলে যায় তত্ত্বাবধায়ক সরকারের উচ্ছেদবাহিনী। মনে হলো হয়ত বা আর মাদরাসা ভাঙ্গবে না। শুকরিয়াতান দুই রাকায়াত নামাজ আদায় করা হলো। কিন্তু হায়! কিছুক্ষণ পর কোনো এক অদৃশ্য শক্তির ইঙ্গিতে তারা আবার বুলডোজার নিয়ে এল। হ্যান্ডমাইক হাতে ঘোষণা দিল মাত্র ৫ মিনিটের ভেতরে যেন সব বের করে নেওয়া হয়। মাদরাসার শিক্ষক, ছাত্ররা যেন দিকভ্রান্ত হয়ে পাগলের মতো ছুটাছুটি করতে লাগল। খুব দ্রুত যথাসম্ভব কিতাবপত্র, মাদরাসার লাইট, ফ্যানসহ যাবতীয় আসবাবপত্র বের করার ব্যবস্থা করা হল। মনে হচ্ছিল যেন কিয়ামতের বিভীষিকা নেমে এসেছে। আফসোস, উচ্ছেদবাহিনী মাদরাসা কর্তৃপক্ষকে আসবাবপত্রগুলো বের করার সুযোগ দিল না। জোহরের নামাজের পর সবেমাত্র ছাত্রদের দুপুরের খাবার দেওয়া হচ্ছে, এ সময় বুলডোজার দিয়ে মাদরাসার ঘর-দরোজা ভাঙ্গা শুরু হলো। ছাত্রদের আর খাওয়া হলো না। ছাত্র-শিক্ষকদের অসহায়ের মতো ফ্যালফ্যাল করে তাকিয়ে থাকা ছাড়া আর কোনো উপায় ছিল না। চোখের সামনে তিল তিল করে কষ্টে গড়া মাদরাসা ভেঙ্গে গুড়িয়ে দেওয়া হচ্ছে, তা মেনে নিতে পারছিলেন না তারা। বাকশক্তি হারিয়ে ফেলেন তারা। ছোট ছোট নিষ্পাপ শিশুদের গগনবিদারী কান্নায় পরিবেশ বেশ ভারী হয়ে ওঠে। মাদরাসার মুহতামিম মুফতী আব্দুল জব্বার কাসেমী সাহেব তার অনুভূতি ব্যক্ত করতে গিয়ে বলেন, মাদরাসার একেকটি ইটকে যখন বুলডোজার দিয়ে আঘাত করা হচ্ছিল, তখন মনে হচ্ছিল ইটে নয়, যেন আমার অন্তরের গহিনে বলডোজার দিয়ে আঘাতা করা হচ্ছে।
এক সপ্তাহের জন্য মাদরাসা বন্ধ ঘোষণা করা হয়। মাদরাসার এ দুঃসময়ে কাছে এসে সহযোগিতার হাত বাড়ান জনাব আব্দুল আওয়াল সাহেব। তিনি একান্তই ব্যক্তিগত উদ্যোগে শিরোইল কলোনী (কানার মোড়) বাইতুল মামুর জামে মসজিদের দ্বিতীয় তলায় ছাত্রদের আবাসনের ব্যবস্থা করেন। একসপ্তাহ পর এখানেই নিয়মতান্ত্রিকভাবে ক্লাস শুরু হয়। তবে কিছু ছাত্র তৎকালীন সেক্রেটারি আব্দুল্লা-হিল-কাফি চৌধুরীর বাসায় এবং কিছু ছাত্র সভাপতি সাহেবের বাসায় অবস্থান গ্রহণ করে।
মাদরাসা ছোটবনগ্রামে স্থানান্তর
বিভিন্ন জায়গায় জমির সন্ধান চলতে থাকে। একপর্যায়ে ছোটবনগ্রামে আজকের এ জমির সন্ধান পাওয়া যায়। মূল্য ৪২ লক্ষ টাকা। মুহতামিম সাহেব তার বন্ধু মাওলানা আব্দুল হামিদ কাসেমী সাহেবের কাছ থেকে ঋণ নিয়ে জমি ক্রয় করেন। কান্না আর দোয়ার বরকতে আল্লাহর অপার মেহেরবানীতে মাদরাসা শিরোইল কলোনি থেকে ২২ সেপ্টেম্বর, ২০০৭ সালে ছোটবনগ্রামে স্থানান্তরিত হয়। ৪২ লক্ষ টাকা ঋণের বোঝা নিয়ে এখানে নতুনভাবে শিক্ষাকার্যক্রম শুরু হয়। নির্দিষ্ট মেয়াদের মধ্যে ঋণ পরিশোধের জন্য টাকার ব্যবস্থা না হওয়ায় মুহতামিম সাহেব তার নিজের জমি-বাড়ি-অফিস বিক্রয় করে ঋণ পরিশোধ করে আত্মত্যাগের এক বিরল দৃষ্টান্ত পেশ করেন। বর্তমানে বোয়ালিয়া থানার ১৯ নং ওয়ার্ডের এ ছোটবনগ্রামেই প্রায় ৩০০ ছাত্র, ২৫ জন শিক্ষকসহ মিশকাত জামাত পর্যন্ত মাদরাসা সূচারুরূপে পরিচালিত হচ্ছে। মাদরাসাটির অবস্থান হচ্ছে শালবাগান থেকে পূর্ব দিকে এসে ক্লাবমোড়ের পাশে। ভদ্রা মোড় দিয়ে পদ্না-চন্দ্রিমা আবাসিক এলাকার পশ্চিম দিকে মাদরাসার অবস্থান।
ছবি
কেন্দ্র|জামি‘আর হিফয বিভাগ|থাম্ব|500x500পিক্সেল কেন্দ্র|থাম্ব|500x500পিক্সেল|বৃষ্টির সময় জামি‘আর হাউজের দৃশ্য
লুম্বিনী প্রদেশ
লুম্বিনী প্রদেশ (लुम्बिनी प्रदेश) নেপালের নবগঠিত সাতটি প্রদেশের অন্যতম। নেপালের নতুন সংবিধান অনুসারে ২০১৫ সালের ২০ সেপ্টেম্বর এটি গঠিত হয়। প্রদেশ নং ৫ এর উত্তরে গণ্ডকী ও কর্ণালী প্রদেশ, পূর্বে গণ্ডকী প্রদেশ, পশ্চিমে সুদূরপশ্চিম প্রদেশ এবং দক্ষিণে ভারতের উত্তর প্রদেশ অবস্থিত। ২০১৮ সালের ১৭ জানুয়ারি প্রদেশ সভার অধিবেশনে বুটওয়ালকে প্রদেশের অন্তর্বর্তীকালীন রাজধানী হিসেবে ঘোষণা করা হয়।
সরকার ও প্রশাসন
নেপালের নতুন সংবিধান অনুসারে প্রদেশ নং ৫ এর প্রশাসনিক প্রধান হলেন গভর্নর, প্রদেশ সরকারের প্রধান হলেন মুখ্যমন্ত্রী এবং বিচার বিভাগের প্রধান হলেন তুলসিপুর উচ্চ আদালতের প্রধান বিচারপতি। প্রদেশ নং ৫ এর বর্তমান গভর্নর হলেন উমাকান্ত ঝা, মুখ্যমন্ত্রী শংকর পোখরেল এবং তুলসিপুর উচ্চ আদালতের প্রধান বিচারপতি হলেন নহকুল সুবেদী। প্রদেশ নং ৫ এর প্রদেশ সভার আসন সংখ্যা ৮৭। নেপালের কেন্দ্রীয় প্রতিনিধি সভার ২৬ জন সদস্য এই প্রদেশ থেকে নির্বাচিত হন।
নেপালের অন্যান্য প্রদেশের মতোই প্রদেশ নং ৫ এর প্রদেশ সভা এক কক্ষবিশিষ্ট। প্রতিটি প্রদেশ সভার মেয়াদ পাঁচ বছর। প্রদেশ নং ৫ এর প্রদেশ সভার অস্থায়ী কার্যালয় বুটওয়ালের চেম্বার অব কমার্স সম্মেলন হলে অবস্থিত।
প্রশাসনিক বিভাগসমূহ
প্রদেশ নং ৫ তে মোট ১২টি জেলা রয়েছে। জেলার প্রশাসনিক দায়িত্বে থাকেন জেলা সমন্বয় সমিতির প্রধান ও জেলা প্রশাসন কর্মকর্তা। প্রতিটি জেলাকে আবার নগর ও গ্রামপালিকায় বিভক্ত করা হয়েছে। প্রদেশ নং ৫ এ মোট ৩২টি নগর, ৪টি উপ-মহানগর এবং ৭৩টি গ্রামপালিকা রয়েছে।
প্রদেশ নং ৫ এর জেলাসমূহ:
আবু নাসের খান চৌধুরী
আবু নাসের খান চৌধুরী (ডাকনাম: লেবু) একজন ভারতীয় রাজনীতিবিদ, যিনি পশ্চিমবঙ্গ রাজ্য সরকারে বিজ্ঞান ও প্রযুক্তি বিষয়ক মন্ত্রণালয়ে দায়িত্ব পালন করেছিলেন।তিনি সুজাপুরের এমএলএ হিসেবেও নির্বাচিত হয়েছিলেন। যখন কংগ্রেস মমতা বন্দোপাধ্যায়ের মন্ত্রিসভা থেকে সমর্থন প্রত্যাহার করে, তখন তিনি তার দায়িত্বে ইস্তফা দেন। ২০১৫ সালে তিনি তৃণমূল কংগ্রেসে যোগ দেন।
শিক্ষা
১৯৫১ সালে ম্যাট্রিকুলেশন এবং ১৯৫৬ সালে স্নাতক পরীক্ষায় উত্তীর্ণ হবার পর তিনি শিক্ষার জন্য দেশের বাইরে যান। তিনি যুক্তরাজ্যের লিভারপুল বিশ্ববিদ্যালয় থেকে ১৯৬৫ সালে মাস্টার্স শেষ করেন এবং সে দেশের লিস্টার বিশ্ববিদ্যালয় থেকে এমফিল করেন ১৯৭৬ সালে। ১৯৮৬ সালে তিনি সুইজারল্যান্ডের জুরিখ বিশ্ববিদ্যালয় থেকে ডক্টরেট করেন।
চাপিলা ইউনিয়ন
চাপিলা নাটোর জেলার অন্তর্গত গুরুদাসপুর উপজেলার একটি ইউনিয়ন।
নামকরন
কথিত আছে তুলসিগঙ্গা নদীর তীরে চাপিলা ইউনিয়ন অবস্থিত। কালের আবর্তে নদীটি ভরাট হলেও এখনো এর চিহ্ন বহন করছে। একসময় এই নদীতে অনেক শাফলা মাছ পাওয়া যেত। সেই মাছের নামানুসারেই কালের আবর্তে চাপিলা নাম করন হয়েছে ।
ইতিহাস
চাপিলা ইউনিয়ন একটি ঐতিহ্যবাহী ইউনিয়ন। অত্র ইউনিয়নে পূর্ব আমলে অনেক রাজাদের বসবাস ছিল। রাজ শাসনামলে চাপিলায় রাজবাড়ী ছিল এবং ঐতিহাসিক শাহী মসজিদ যার ঐতিহ্য এখানে বিদ্যমান। প্রাচীন কীর্তি হিসেবে এখনো অনেক পুকুরের সান বাধাই ঘাট ও প্রাচীন কারুকার্য দেখে বোঝা যায়। চাপিলা পুকুরের জন্য বিখ্যাত। চাপিলার অন্তর্ভুক্ত কান্দাইল গ্রামে একটি খেজুর গাছের চৌদ্দটি মাথা ছিল বলে জায়গাটি চৌদ্দমাথা নামে আখ্যায়িত ।
যোগাযোগ ব্যবস্থা
নাটোর জেলা সদর থেকে চাপিলা ইউনিয়ন পরিষদ প্রায় ২২ কি.মি. দূরত্বে। নাটোর সদর হতে বাস যোগে আহমেদপুর নামক স্থানে নামতে হবে। সেখান হতে ইজিবাইক যোগে মৌখড়া বাজার নামতে হবে। এরপর ইজবাইক যোগে চাপিলা ইউনিয়ন পরিষদে যেতে হবে। নাটোর সদর হতে আনুমানিক সময় লাগবে ১ (এক) ঘণ্টার মত।
অন্যান্য
চাপিলা ইউনিয়ন পুকুরের জন্য বিখ্যাত। অত্র ইউনিয়নের অভ্যন্তরে সরকারী প্রায় ৩৬০(তিনশত ষাটটি) পুকুর রয়েছে। চাপিলা ইউনিয়নের মহারাজপুর, সাধুপাড়া, বৃচাপিলা ও মকিমপুর প্রচুর মাষ চাষ হয়।
চীনা রেলওয়ে ইন্টারন্যাশনাল
চীনা রেলওয়ে ইন্টারন্যাশনাল বা চীনা ইন্টারন্যাশনাল কো লিমিটোট হল চীন এর একটি সংস্থা।এই সংস্থা রেলের বিভিন্ন প্রকল্প নির্মাণ করে চলেছে দেশে ও দেশের বাইরে বিভিন্ন দেশে।এই সংস্থাটির হাত ধরেরই চিনে উচ্চগতির বা হাইস্পিড রেল নির্মাণের জোয়ার আসে।এই সংস্থার প্রসার বিশ্ব ব্যাপি।তবে সংস্থাটি দক্ষিণ-পূর্ব এশিয়া ও আফ্রিকা এর বিভিন্ন দেশে বেশি কজ করছে।ইউরোপ এর অনেক দেশেই সংস্থাটি বিভিন্ন প্রকল্পের সঙ্গে যুক্ত রয়েছে।
ইতিহাস
এই সংস্থানি প্রথম আত্মপ্রকাশ করে ২০০৭ সালে।এর পর সংস্থাটি চিন এর বিভিন্ন উচ্চগতির রেলপথ নির্মাণ করে বাকি বিশ্বকে চমকে দেয়।এর নর বিভিন্ন দেশের সঙ্গে রেলপথ নির্মাণে চুক্তি বদ্ধ হয়।
বেইজিং-থিয়েনচিন আন্তঃনগরী রুট
বেইজিং-থিয়েনচিন আন্তঃনগরী রেলপথ এর নির্মাণ কাজ করেছে চীনা রেলওয়ে ইন্টারন্যাশনাল। বেইজিং থিয়েনচিন আন্তঃনগর রেলপথ" বা বেইজিং থিয়েনচিন উচ্চগতির রেলপথ নির্মাণের কথা প্রথম বলা হয় ২০০৫ সালে।এর পর ২০০৬ সালে চীন সরকার এর অনুমোদন দেয়।রেলপথটির নির্মাণ শুরু হকরে চীনা রেলওয়ে ইন্টারন্যাশনার কো লিমিটেট ২০০৭ সালে ।এই নির্মাণ শঘষ হয় ২০০৮ সালে।ওই বছর বেইজিং ও তিয়ানজিন এর মাঝে উচ্চ গতির রেল চাালু হয়।এর ফলে বেইজিং ও চীনা রেলওয়ে ইন্টারন্যাশনাল বা চীনা ইন্টারন্যাশনাল কো লিমিটোট হল চীন এর একটি সংস্থা।এই সংস্থা রেলের বিভিন্ন প্রকল্প নির্মাণ করে চলেছে দেশে ও দেশের বাইরে বিভিন্ন দেশে।এই সংস্থাটির হাত ধরেরই চিনে উচ্চগতির বা হাইস্পিড রেল নির্মাণের জোয়ার আসে।এই সংস্থার প্রসার বিশ্ব ব্যাপি।তবে সংস্থাটি দক্ষিণ-পূর্ব এশিয়া ও আফ্রিকা এর বিভিন্ন দেশে বেশি কজ করছে।ইউরোপ এর অনেক দেশেই সংস্থাটি বিভিন্ন প্রকল্পের সঙ্গে যুক্ত রয়েছে।
জাকার্তা-বানদুং পাইস্পিড রুট (ইন্দোনেশিয়া)
ইন্দোনেশিয়ার প্রথম হাইস্পিড রেলপথ এর নির্মিন এর দ্বায়ীত্ব পায় চীনা রেলওয়ে ইন্টারন্যাশনাল। জাকার্তা- বানদুং হাইস্পিড রেলপথ বা জাকার্তা বানদুং উচ্চ-গতির রেলপথ হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেলপথ।এই রেলপথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেলপথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে।এর পর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষণ করেছে।কিন্তু এই রেলপথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষণা করে ইন্দোনেশিয়া সরকার।এই রেলপথ ( জাকার্তা থেকে বানদুং)  নির্মাণে খরচ ধরা হয়েছে ৫.১৩৫ মার্কিন ডলার।
রাজেন তরফদার
রাজেন তরফদার (৭ জুন ১৯১৭ – ২৩ নভেম্বর ১৯৮৭) একজন প্রখ্যাত বাঙালি চিত্রপরিচালক ছিলেন।
১৯৪০ খ্রীষ্টাব্দে তিনি কলকাতার গভর্নমেন্ট আর্ট কলেজ থেকে স্নাতক পাশ করেন । তিনি প্রাথমিক ভাবে একটি বিজ্ঞাপন সংস্থাতে গ্রাফিক ডিজাইনারের চাকরি করেন । পরবর্তীকালে তিনি চলচ্চিত্র পরিচালনায় আসেন ।অন্তরীক্ষ ছিল তার প্রথম পূর্ণ দৈর্ঘ্যের ছবি । গঙ্গা ছিল তার দ্বিতীয় পূর্ণ দৈর্ঘ্যের ছবি। এই চলচ্চিত্রটি ১৯৬১ সালের ভেনিস চলচ্চিত্র উৎসবে প্রতিযোগিতায় স্থান পেয়েছিল। রাজেন তরফদার মৃণাল সেন এবং শ্যাম বেনেগালের কিছু ছবিতে অভিনয় করেছিলেন । তার অভিনীত চলচ্চিত্রের মধ্যে খন্ডহর (১৯৮৪), আরোহণ (১৯৮২), আকালের সন্ধানে (১৯৮০) উল্লেখযোগ্য ।
জহুরুল হক (দ্ব্যর্থতা নিরসন)
জহুরুল হক বলতে নিচের ব্যক্তিদের বুঝাতে পারে:
অরিজিৎ সিং
অরিজিৎ সিং (জন্ম: ২৫ এপ্রিল ১৯৮৭) হলেন একজন বাঙালি নেপথ্য সঙ্গীতশিল্পী। একটি জাতীয় চলচ্চিত্র পুরস্কার এবং সাতটি ফিল্মফেয়ার পুরস্কার সহ বেশ কয়েকটি প্রশংসার প্রাপক, তিনি বেশ কয়েকটি ভারতীয় ভাষায় গান রেকর্ড করেছেন। তিনি তার নম্র ব্যক্তিত্ব এবং সরল জীবনযাপনের জন্যও পরিচিত।
তিনি ২০০৫ সালে ভারতীয় জনপ্রিয় টিভি চ্যানেল সনি এন্টারটেইনমেন্ট টেলিভিশনের প্রতিভা খোঁজার অনুষ্ঠান ফেম গুরুকুল এর প্রতিযোগী ছিলেন। অরিজিৎ সিং হিন্দির পাশাপাশি বাংলা গানের জগতের সম্যক জনপ্রিয়। টলিউড বাংলা ছবিতে তাঁর গাওয়া অসংখ্য হিট গান রয়েছে। সঙ্গীত প্রোগ্রামার হিসেবে সঙ্গীত-জগতে তিনি তাঁর যাত্রা শুরু করেন। এরপর তিনি বেশ কয়েকজন খ্যাতনামা সঙ্গীত পরিচালক, যেমন: মিথুন শর্মা, বিশাল-শেখর এবং প্রীতমের সহযোগী হিসেবে কাজ করেন। বলিউডে তাঁর গাওয়া প্রথম গান ছিল মিথুনের সঙ্গীত পরিচালনায় মার্ডার ২ মুভির ফির মহব্বত গানটি। গানটি সে সময় মোটামুটি ভালই জনপ্রিয়তা লাভ করে। তবে, ২০১৩ সালে মুকেশ ভাটের প্রযোজিত ছবি আশিকি ২-তে কয়েকটি গানে কন্ঠ দেওয়ার পর তিনি রাতারাতি জনপ্রিয় হয়ে ওঠেন।
বিশেষত ওই ছবিতে তুম হি হো গানটি গাওয়ার পর তিনি সঙ্গীতপ্রেমীদের আইকন হয়ে ওঠেন। এটা তাকে তারকাখ্যাতি এনে দেয়। গানটির জন্য তিনি ৫৯ তম ফিল্মফেয়ার অ্যাওয়ার্ডস-এ সেরা পুরুষ গায়কের পুরস্কার অর্জন করেন। ২০১৪ সালে তিনি জিৎ গাঙ্গুলীর সুুর ও কমপোজ করা মুসকুরানে গানটি গান। এই গানের জন্য সে বছর তিনি সবচেয়ে বেশি নমিনেশন পান। ২০১৬ সালে তিনি সুরাজ ডুবা হ্যায় গানের জন্য ও ২০১৭ সালে এ দিল হ্যায় মুশকিল গানের জন্য ফিল্মফেয়ার পুরস্কার লাভ করেন। এ ভাবে ধীরে ধীরে তিনি সঙ্গীত জগতে নিজের এক আলাদা অবস্থান নিশ্চিত করেন।
ব্যক্তিগত জীবন
অরিজিৎ সিং এর পৈতৃক নিবাস ভারতের পশ্চিমবঙ্গের মুর্শিদাবাদ জেলার জিয়াগঞ্জ-এ। পারিবারিকভাবে অরিজিৎ প্রথম বিবাহ করেন ২০১২ সালে। কিন্তু সে সংসার টেকেনি। বছরখানেক পরে প্রথম বিবাহ-বিচ্ছেদের পরে, তার ছেলেবেলার বান্ধবী কোয়েল রায়কে বিয়ে করেন। কোয়েল রায় ছোটবেলার বান্ধবী এবং উনিও তাঁর প্রথম বিবাহ থেকে সপুত্র বেরিয়ে এসেছেন। প্রাইমারি স্কুলের পূর্বতন শিক্ষিকা এবং তাঁর নিজস্ব একটা এন.জি.ও সংস্থা রয়েছে। ২০১৪ সালের জানুয়ারিতে চুপিসাড়ে তারাপীঠ মন্দিরে সাত পাকে বাঁধা পড়েন কোয়েল-অরিজিৎ। কাউকেই এই বিয়ের ব্যাপারে টের পেতে দেননি বলিউডের এই নামজাদা গায়ক। দ্বিতীয় স্ত্রী কোয়েলের প্রথম পক্ষের সন্তানকেও সারাক্ষণ আগলে রাখেন অরিজিৎ। অরিজিৎ-কোয়েলেরও দুই সন্তান রয়েছে-এক ছেলে ও এক মেয়ে। তিন সন্তানকে নিয়ে ভরপুর পরিবার তাঁদের। সাধারণত মিডিয়া থেকে দুরত্ব বজায় রাখেন অরিজিৎ তবে কনসার্টগুলিতে ভক্তদের সঙ্গে মেতে ওঠেন। তিনি ২০১৮ সালে ভারতের গায়কদের মধ্যে সবচেয়ে বেশি কনসার্ট করেছেন এবং তিনি প্রতি বার দুর্গা পূজা তে তার বাড়ি যান ।
কলিন্স প্লেস
কলিন্স প্লেস একটি বহুব্যবহার্য সুউচ্চ ভবনসমষ্টি যা অস্ট্রেলিয়ার ভিক্টোরিয়া অঙ্গরাজ্যের রাজধানী মেলবোর্ন শহরের কেন্দ্রীয় ব্যবসায় অঞ্চলে অবস্থিত৤ এটি প্রধানত দোকানপাট, অফিস, হোটেল ও রেস্টুরেন্ট ইত্যাদির জন্য ভাড়া দেয়া হয়৤ সাত দফায় কলিন্স প্লেসের নির্মাণ সম্পন্ন হলে ১৯৮১ খ্রিষ্টাব্দে এটি উদ্বোধন করা হয়৤ দশ বছরে প্রায় ২৫০ মিলিয়ন ডলার ব্যয়ে এই ভবনসংশ্রয় নির্মাণ করা হয়েছে৤ এতে রয়েছে দুটি অফিস ভবন (৩৫ ও ৫৫ কলিন্স স্ট্রিট) এবং এ দুইয়ের অন্তবর্তীস্থলে রয়েছে একটি শপিং মল৤ এছাড়াও হোটেল সফিটেল মেলবোর্ন এই ভবনসংশ্রয়ের অন্তর্ভুক্ত৤
ইতিহাস
এটি প্রাথমিকভাবে আমেরিকান ভিনসেন্ট পন্টে, এএমপি সোসাইটি এবং এএনজেড ব্যাংক এবং নিউ ইয়র্ক ফার্ম আর্কিটেক্ট, আইএম পেই এবং পার্টনার্স ও সহযোগী স্থপতি হিসেবে বেটস, স্মার্ট এবং ম্যাককাটসিওন এর মেলবোর্ন সংস্থার সহায়তায় ভবনটি নির্মিত হয়েছিল।
প্রধান ভাড়াটেরা
৩৫ কলিন্স স্ট্রিট ৫৫ কলিন্স স্ট্রিট
নলবাড়ী
নলবাড়ী (উচ্চারণ: nɔ:lˈbɑ:rɪ) ভারতের আসাম রাজ্যের নলবাড়ি জেলার একটি শহর এবং একটি পৌর বোর্ড। নলবাড়ী শহরটি নলবাড়ি জেলার সদর দফতর।
ব্যুৎপত্তি
নলবাড়ী শব্দটি  নল  এবং  বাড়ী  থেকে এসেছে। নল হল এক প্রকার খাগড়া এবং বাড়ী হল গাছ লাগানোর জন্য ঘেরা জমি।
পুরাতত্ত্ব
প্রত্নতাত্ত্বিক দৃষ্টি থেকে নলবাড়ি অঞ্চলটি গুরুত্বপূর্ণ, নলবাড়ী থেকে কামরূপী রাজাদের তামার ওপর খোদাই করে লেখা অনেক পাত আবিষ্কার হয়েছে। নলবাড়ি শহরের অদূরে গুয়াকুচি গ্রামটি এমন প্রত্নতাত্ত্বিক স্থানগুলির মধ্যে একটি, যেখানে বেশ কয়েকটি প্রাচীন শিলালিপি আবিষ্কৃত হয়েছিল।
অর্থনীতি
বিংশ শতকের গোড়ার দিকে এখানে আসাম-বেঙ্গল রেলওয়ে কোম্পানির একটি রেল স্টেশন স্থাপন করা হয়েছিল। ট্রেনটি চালু হবার পর, রাজ্যের বাইরে থেকে কিছু পণ্যজীবী ও ব্যবসায়ী এসে স্থানীয় মানুষের সাথে মতবিনিময় শুরু করে। রেল স্টেশন রোডে ব্যবসায়ের লেনদেন শুরু হয়েছিল। নলবাড়ী এম.ই. স্কুলটি এরই মধ্যে গুরডন স্কুলের জায়গায় শুরু হয়েছিল, এবং ১৯১৭ সালে এটি গুরডন হাই স্কুল নামে একটি উচ্চ বিদ্যালয়ে উন্নীত হয়। এই দুটি ঘটনাই জনগণকে সেই অঞ্চলের প্রতি আকৃষ্ট করেছিল, এর ফলে এর আকার এবং আয়তনে পরিবর্তন এসেছিল। নদীর উত্তর তীরে পুরো অংশ জুড়ে এটি একটি শক্তিশালী ব্যবসায়িক কেন্দ্রে পরিণত হয়েছিল।
এখানে উল্লেখযোগ্যভাবে অভিবাসন শুরু হয়েছিল। জনসংখ্যা বেড়েছিল, ধীরে ধীরে প্রশাসনিক অফিসগুলি চালু হয়েছিল এবং ১৯৩১ সালে, এটি একটি শহরে পরিণত হয়েছিল। ১৯৪১ সালে, এটি কামরূপ জেলার অন্যতম শহর হিসাবে ঘোষিত হয়েছিল, যার জনসংখ্যা ৩৫৭৮ জন। ১৯৪৫ সালে, একটি অস্থায়ী ছাউনিতে নলবাড়ী কলেজ শুরু হয়েছিল এবং ১৯৫০ সালে এটি বর্তমান স্থানে স্থানান্তরিত হয়েছিল যা এই শহরের বিদ্যাপুর-শান্তিপুর অঞ্চলকে ঘনবসতিপূর্ণ অঞ্চলে পরিণত করেছিল। পাল্লা সড়কে পিডব্লিউডি অফিস স্থাপনের ফলে গোপালবাজার অঞ্চলটি বৃদ্ধি পায়।
১৯৬৮ সালে নলবাড়ীকে শহরকে নলবাড়ী জেলার সদর দপ্তরসহ একটি মহকুমায় উন্নীত করা হয় এবং ১৯৮৪ সালে, এটি নলবাড়ী জেলার জেলা সদর করা হয়, মূলত এগুলি সমস্তই স্থানীয় জনগণের বিশাল জনসংখ্যার অভিবাসনসহ এই অঞ্চলের বিকাশের কারণ।
জলবায়ু
নলবাড়ীর জলবায়ু ক্রান্তীয়, শীতকালে কনকনে শীত থাকে, গ্রীষ্মকালে বেশ গরম পড়ে এবং বর্ষায় মোটামুটি বৃষ্টিপাত হয়।
গলদা
গলদা-চিংড়ি (Lobster) মোটা মাথাবিশিষ্ট ও কঠিন খোলসে মোড়ানো এক ধরনের সামুদ্রিক প্রাণী। এটি সন্ধিপদী (আর্থ্রোপোডা) প্রাণী হিসেবে পরিচিত চিংড়ির গোত্রবিশেষ। উচ্চ মূল্যমানের অধিকারী সামুদ্রিক খাদ্য হিসেবে এ ধরনের চিংড়ির অর্থনৈতিক গুরুত্ব অপরিসীম। প্রায়শঃই উপকূলীয় এলাকার অধিবাসীরা অধিক লাভবানের নিমিত্তে এ ধরনের চিংড়ি সংগ্রহ করে জীবিকা নির্বাহ করে থাকে। এ চিংড়ির সম্মুখের পা দুটোর থাবা কাঁকড়ার পায়ের ন্যায় বেশ বড়, চ্যাপ্টা ও সমতূল্য।
গোত্রে ভিন্নতা
গলদা-চিংড়ির পরিচয়ে কঠিন খোলার আবরণে ঢাকা প্রাণী হিসেবে অনেক ধরনের চিংড়ি রয়েছে। তন্মধ্যে - স্পাইন লবস্টার, স্লিপার লবস্টার, স্কোয়াট লবস্টার, রীফ লবস্টার অন্যতম। থাবাযুক্ত গলদা-চিংড়িই এ নামের সাথে বেশ মানানসই। কিন্তু স্পাইন লবস্টার, স্কোয়াট লবস্টার কিংবা স্লিপার লবস্টারে কোন থাবা নেই। সবচেয়ে কাছের গোত্রীয় হিসেবে থাবাযুক্ত গলদা চিংড়ি হিসেবে রয়েছে প্রবাল-প্রাচীরের কাছাকাছি অবস্থানরত রীফ লবস্টার এবং স্বাদু জলে বিচরণে নিয়োজিত এক প্রকার প্রাণী ক্রেফিসের তিনটি গোত্র।
বিবর্তন ধারা
জীবাশ্ম পর্যবেক্ষণ করে দেখা গেছে যে, প্রায় ১৪০.২ ± ৩.০ থেকে ১৩৬.৪ ± ২.০ মিলিয়ন বছর পূর্বেকার ভ্যাল্যাংগিয়ান যুগ থেকে প্রসারিত হয়ে প্রায় ১৪৫.৫ ± ৪.০ থেকে ৬৫.৫ ± ২.০ মিলিয়ন বছর পূর্বেকার ক্রেট্যাসিয়াস সময়কালের মধ্যে থাবাযুক্ত গলদা-চিংড়ি এসেছে।
বিবরণ
অন্যান্য জলজ প্রাণীর ন্যায় শৈশবকালীন সময়ে অনেক প্রজাতির গলদা-চিংড়িও আত্মরক্ষার্থে শরীরের রঙ পরিবর্তন করে থাকে। এর ১০টি হাটার উপযোগী পা রয়েছে। তন্মধ্যে - সামনের ৩ জোড়া পা থাবার উপযোগী কাঁটাযুক্ত। সামনের পা জোড়া বড় হয়। একাধিক্রমে অন্যান্য জোড়াগুলো একে-অপরের চেয়ে ছোট আকৃতির হয়ে থাকে। এছাড়াও, জলজ প্রাণীদের সাথে মিল রেখে এটিও বড়ধরনের দ্বিপাক্ষিক প্রতিসাম্য বজায় রাখে। প্রায়শঃই এরা পরিবর্তনশীল ভূমিকা গ্রহণের পাশাপাশি রাজ কাঁকড়ার ন্যায় বিশেষ থাবার অধিকারী।
এ ধরনের চিংড়ির মাথায় শূড়, এন্টিনুলস্, চোয়াল, ১ম এবং ২য় ম্যাক্সিলা এবং ১ম, ২য় ও ৩য় ম্যাক্সিলিপেড থাকে। গলদা-চিংড়ি সাগরের তলদেশের অন্ধকারময় পরিবেশে অবস্থানজনিত কারণে অধিকাংশ ক্ষেত্রেই চলাচলের জন্য ইন্দ্রিয় হিসেবে শূড় ব্যবহার করে।
শামুক এবং মাকড়শার ন্যায় গলদা চিংড়িতে নীল রক্ত বহমান। হিমোসায়ানিনে কপার পদার্থের উপস্থিতিজনিত কারণেই গলদা চিংড়িতে নীল রক্ত রয়েছে। (এর বিপরীতক্রমে মেরুদণ্ডী অন্যান্য অনেক প্রাণীর শরীরে হিমোগ্লোবিনে লোহার প্রাচুর্যতাজনিত কারণে লাল রক্ত বহমান।) এ চিংড়ি সবুজ রঙের হেপাটোপ্যানক্রিয়েসের অধিকারী যা প্রাণীদেহের ন্যায় যকৃৎ এবং অগ্ন্যাশয়ের কাজ করে থাকে। এটি শেফ বা বাবুর্চীদের কাছে তোম্যালে নামে পরিচিত।
সাম্প্রতিককালের গবেষণায় উল্লেখ করা হয়েছে যে, গলদা-চিংড়ি বয়সের সাথে সাথে তাদের কর্মক্ষমতা হারানো, দূর্বলতা কিংবা বয়সজনিত কারণে প্রজনন শক্তির বিলুপ্তি ঘটে না। অধিকন্তু ছোট গলদা-চিংড়ির তুলনায় তাদের প্রজনন শক্তি উত্তরোত্তর বৃদ্ধি পেতে থাকে। এই দীর্ঘ জীবনের জন্য টেলোমেরেজ নামক এক ধরনের এনজাইম বিশেষ ভূমিকা রাখে যা টিটিএজিজি প্রক্রিয়ায় ডিএনএ ধারাবাহিকতা রক্ষার মাধ্যমে ক্ষয়পূরণ করে দেয়। এ ধারাবাহিকতাকে প্রায়শঃই ডিএনএ'র টেলোমেরেজ নামে অভিহিত করা হয়।
জীববৈচিত্র্য
সকল মহাসাগরেই গলদা-চিংড়ি দেখতে পাওয়া যায়। তারা পর্বতময়, বালুকাময় কিংবা কর্দমাক্ত সমুদ্রতটে বসবাস করতেই পছন্দ করে বেশি। গলদা-চিংড়ি সর্বভূক প্রাণী হিসেবে পরিচিত। শিকার হিসেবে সচরাচর এরা ক্ষুদ্রাকৃতি মাছ, শম্বুকজাতীয় কোমলাঙ্গ জন্তু, পোকা, কিছু জলজ উদ্ভিদ খেয়ে জীবনধারণ করে। এছাড়াও, গলদা চিংড়ির পাকস্থলীতে তাদেরই চামড়া দেখা গেছে।